Nafarroako Parlamentuko Mahaiak, 2017ko urriaren 30ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Tutera mendebaldeko Gayarre osasun etxean eta osasun mentaleko zentroan saguak egoteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko urriaren 30ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen Alberto Catalán Higueras jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, honako galdera hauek aurkezten ditu, idatziz erantzun dakizkion:

– Osasun Departamentuaren ustez, osasun publikoko arazo bat al da saguak egotea Tutera Mendebaldeko “Gayarre” Osasun Etxean eta Osasun Mentaleko Zentroan?

– Osasun Departamentuaren ustez, gaixoei eta herritarrei higiene- eta osasun-parametroetan eman al dakieke arreta, saguak daudela egiaztatu den osasun-instalazio batzuetan?

– Departamentuak zer neurri hartu du saguak desagerrarazteko? Egoeraren jarraipenik eginen al da?

– Udalarekin harremanetan jarri al zarete aferaz informatzeko?

– Zentro horietako osasun arloko profesionalei informaziorik emanen al zaie?

– Erabiltzaileei eta gaixoei informaziorik emanen al zaie?

– Departamentuak zer protokolo dauka gisa horretako aferetarako?

Corellan, 2017ko urriaren 24an

Foru parlamentaria: Alberto Catalán Higueras